section_heading: Trenerska karijera
paragraph_text: Nakon okončanja igračke karijere počeo se baviti trenerskim poslom. U studenom 2006. imenovan je kao privremeni trener paragvajske Olimpije nakon što je njegov prethodnik, Oscar Paulin, dobio otkaz zbog loših igara momčadi. Tu je ostao do naredne godine. Još je u dva navrata (2009. – 2011. i 2012. – 2013.) trenirao isti klub. U međuvremenu je trenirao meksički Querétaro F.C. iz istoimenog grada.